Á fundi byggðaráðs Borgarbyggðar í síðustu viku var lagt fram erindi frá Guðmundi Inga Waage íbúa í Borgarnesi þar sem hann óskar eftir aðkomu sveitarfélagsins að uppsetningu þvottaplana við bensínstöðvar í Borgarnesi . Páll S Brynjarsson , sveitarstjóri tekur undir kvörtun bréfritara um að aðstöðuleysi til bílaþvotta í bæjarfélaginu væri óviðunandi og jafnframt þekkt vandamál . “ Við munum óska eftir upplýsingum frá olíufélögunum sem hér reka afgreiðslustaði og heyra um hugsanleg áform þeirra um uppbyggingu aðstöðu til að þvo bifreiðar . Það er athyglisvert að við þurfum að leita allt upp í Bauluna eða Reykholt til að hægt sé að skola af bílum , það er með öllu óviðunandi og eðlilegt að það vekji gremju bæði íbúa og ferðamanna sem leið eiga um Borgarnes , ” sagði Páll .